is en is en is is is es is is es is is is is is is is is is es is is is is is is is nl nb az de is is is is is is is is hbs_lat is en en da es fr lt pl ru th en is is is hu es is is is is is is is is is is is is is is is is is is is is is it en is es nn is is is is is is is is en is hbs_lat cs is is ca is es is is de is is en en is sv fr ceb en is
Menningarmótsaðferðin er þverfagleg kennsluaðferð sem er hugsuð til þess að varpa ljósi á mismunandi menningarheima nemenda.
Á menningarmótum fá nemendur, foreldrar og starfsfólk tækifæri til að hittast og kynna sína persónulegu menningu, sem tengist ekki endilega þjóðarmenningu, og það sem skiptir mestu máli fyrir hvern og einn, í hvetjandi umhverfi. Allir eru þátttakendur og áhorfendur um leið.
SMELLIÐ HÉR TIL AÐ SKOÐA MENNINGARMÓTSVEFINN - www.menningarmot.is.
Hægt er að panta kynningu á menningarmótsverkefninu og ef óskað er þá er verkefnastjórinn tilbúinn til að leiðbeina og taka þátt í framkvæmd mótsins. Kristín R. Vilhjálmsdóttir, sem er kennari og verkefnastjóri fjölmenningar á Borgarbókasafni, hefur notað menningarmótin með góðum árangri í kennslu bæði í Danmörku og á Íslandi.
Myndband um menningarmót og mikilvægi móðurmáls sem gert var í tilefni Alþjóðalegs dags móðurmáls 21. febrúar
Að skapa hvetjandi umhverfi þar sem nemendur, foreldrar og starfsfólk geta hist og kynnst menningu hvers annars.
Að stuðla að gagnkvæmri virðingu og skilningi.
Að skapa vettvang þar sem við getum undrast og hrifist af því sem er líkt og ólíkt í menningu okkar.
Að allir mætist í tónlist, dansi, myndlist, bókmenntum, kvikmyndum, matargerð, ævintýrum og goðsögnum, frásagnarlist, leiklist, leik og hreyfingu.
Að nemendur veiti öðrum hlutdeild í því stolti og þeirri gleði sem fylgir því að miðla eigin menningu á skapandi hátt.
Að einstaklingar verði meðvitaðir um gildi eigin menningar og mikilvægi þess fyrir mótun sjálfsmyndar við að veita öðrum innsýn í sinn heim.
Að þátttakendur geri sér ljóst að fjölbreytileiki og ólík tungumál mynda menningarlegt litróf í samfélaginu sem opnar augu okkar gagnvart heiminum.
Hér má sjá myndir og myndskeið frá menningarmótum í leikskólum, grunnskólum og framhaldsskólum og hér má lesa umsagnir kennara og skólastjóra um menningarmótin sem haldin hafa verið í skólum þeirra.
Besta leið til að tileinka sér nýtt tungumál er þegar málið tengist einhverju sem snertir mann og sem nýtist  strax í samskiptum. Aðferðin hentar þessvegna vel í kennslu í erlendum málum sem og í íslensku sem annað mál.
Með þvi að virkja  þann fjársjóð sem felst í tungumálaforða tví- og fjöltyngdra nemenda í kennslunni er hægt að stuðla að áhuga, forvitni og aukinni tungumálakunnátttu annarra nemenda. Menningarmót í tungumálakennslunni er ein leið.
Hugmyndafræði menningarmótsins á góðan samhljóm með Barnasáttmála Sameinuðu þjóðanna og þá sérstaklega greinum 29 og 30.
Verkefnið varð til í kennslustofu í Danmörku, en hefur þróast á Íslandi síðan 2008 og er orðið fastur þáttur í starfsemi ýmsa skóla í Reykjavík.
Hægt er að halda menningarmótin á bókasafninu í ykkar hverfi eða í skólanum!
Hafið samband við: Kristínu R. Vilhjálmsdóttur, kennara og verkefnastjóra fjölmenningar, kristin.r.vilhjalmsdottir@reykjavik.is.
Hvað er helst í fréttum?
Hlutverk, leiðarljós og markmið
Aðgangur að tölvum og neti
Tryggvagötu 15, 101 Reykjavík